***IGROM I SPORTOM UČIMO***

*Ja sam Toni, učenik 6.a razreda i imam 12 godina.*

*Sportaš sam nekih 7 godina, te me je to inspiriralo da i ja nešto kažem o rasizmu u sportu. Trenutna aktualna tema u svijetu sporta je rasizam.*

*Sedmu godinu sam već u svijetu sporta, te sam proživio puno toga, dobroga i lošega. Od samog početka krenuo sam igrati sa starijom djecom, koja me baš nisu odmah najbolje prihvatila. Bilo je tu ismijavanja, odvajanja i komentara koji nisu bili sukladni mojim godinama. To sve je bitno utjecalo na mene i na moje samopouzdanje, te smatram da me je to guralo prema naprijed i ojačalo me. Ali isto tako bilo je situacija gdje djeca nisu podnijela takav pritisak, te su odustali i od sebe i od stvari koje vole.*

*Veliki sam fan nogometa, te rado gledam utakmice uživo i prijenose. Žalosti me to što se sportaši ne gledaju prema kvaliteti, nego se ističe njihova boja kože, vjera, nacionalnost, itd. Isto tako novac i politika nekad odlučuju utakmicu. Ne razumijem da u današnje vrijeme kvalitetnom igraču prijete smrću samo zato jer je crne boje, druge nacionalnosti, vjere…*

*Iskreno da vam kažem, ja vjerujem u Boga, te nas je On oduvijek učio da ne pravimo razliku između crnih i bijelih, katolika i pravoslavaca, Hrvata i Srba, zato što smo svi Božja djeca, i nadam se da nisam jedini, i da nas ima više od onih koji mrze druge, a ustvari mrze samoga sebe.*

 Toni Demeter, 6.a razred